b"\n_START_ARTICLE_\nVseevropsko cestno omre\xc5\xbeje\n_START_SECTION_\nVzpostavitev evropskih cest\n_START_PARAGRAPH_\nPotek evropskih cest je bil dolo\xc4\x8den pod okriljem OZN. Temeljni dokument je Evropski sporazum o glavnih mednarodnih prometnih \xc5\xbeilah, podpisan 15. novembra 1975. Dr\xc5\xbeave, ki so ratificirale ta sporazum so se obvezale, da bodo navedeno cestno omre\xc5\xbeje dogradile v ustreznih tehni\xc4\x8dnih elementih, ki so navedeni v prilogah tega sporazuma oziroma izgradnjo vnesle v svoje nacionalne programe razvoja cestnega omre\xc5\xbeja. Seznam E cest se v ve\xc4\x8djih \xc4\x8dasovnih razmakih skladno z izgradnjo cest tudi dopolnjuje. Ve\xc4\x8dja sprememba je bila narejena leta 1992, kasneje le manj\xc5\xa1e dopolnitve.\n_START_SECTION_\nOznake v seznamu\n_START_PARAGRAPH_\nV spodnjem seznamu cest pomeni oznaka ('\xe2\x80\x93'), da gre za cestno povezavo med dvema naseljema, medtem ko oznaka ('\xe2\x80\xa6') pomeni, da gre za potek preko vodne poti (s trajektom ali brez njega)."